tartuNLP/wikipedia-smugri-20251201 huggingface dataset:
GeForce Now

Geforce Now on Nvidian pilvipelipalvelu pelien suoratoistamiselle. Geforce Now on saatavilla useille alustoille, kuten Androidille, Windowsille ja macOS:ille. Palvelussa on useita erilaisia pelejä, joiden täytyy olla käyttäjän omistuksessa ennen pelaamista. Pelejä löytyy muun muassa Steamista, Epic Games Storesta ja Uplaysta.
Ilmaista versiota voi käyttää yhden tunnin kerrallaan. Palvelussa on myös maksullisia tilauksia, joissa on pidennetyt peli-istunnot.
Ogonien eloonjäämisliike

Ogonien eloonjäämisliike (englanniksi "The Movement for the Survival of the Ogoni People", "MOSOP") on Nigerian alueella elävän ogoni-kansan joukkoliike, joka kannattaa laajaa ogonien itsehallintoa ja ympäristön suojelua. Liike toimii väkivallattomasti. Ogonien eloonjäämislike on järjestänyt muun muassa marsseja. Liikkeen perusti vuonna 1990 Ken Saro Wiwa, joka sai hallituksen vastaisen, mutta rauhanomaisen toimintansa takia kuolemantuomion tekaistun murhasyytteen pohjalta.
Zachris Castrén (1817–1868)

Zachris Castrén (24. joulukuuta 1817 Säräisniemi – 24. huhtikuuta 1868 Pyhäjärvi) oli suomalainen pappi ja valtiopäivämies. 
Castrénin vanhemmat olivat kappalainen Zachris Castrén (k. 1818) ja Brita Lovisa Snellman ja puoliso vuodesta 1844 Betty Leontine Reuter (k. 1895). Castrén tuli ylioppilaaksi 1839 ja vihittiin papiksi 1843. Varapastorin arvonimen hän sai 1858. Castrén toimi pappina Säräisniemellä, Alatorniolla, Tervolassa, Kärsämäellä ja Pyhäjärvellä. Pyhäjärven kappalainen hänestä tuli 1859, virkaan hän astui 1861. Seuraavana vuonna Castrénista tuli Pyhäjärven kirkkoherra. Hän oli pappissäädyssä valtiopäiväedustaja 1863 ja 1867.
Castrénin poikia oli kansanedustaja Jonas Castrén ja oikeusneuvosmies Johannes Castrén.
Jacob Bushue

Jacob M. Bushue (s. 15. toukokuuta 1992 Champaign, Illinois, Yhdysvallat) on yhdysvaltalainen jalkapalloilija, joka edusti viimeksi Las Vegas Lights FC:tä. Pelipaikaltaan Bushue on keskikenttäpelaaja.
Jacob Bushue pelasi nuoruudessaan Chigaco Magic -joukkueessa ja sen jälkeen Indianan yliopiston Hoosiers-joukkueessa vuosina 2010–2013. Vuonna 2012 Indiana Hoosiers voitti . Kaikkiaan hän pelasi yliopistoaikanaan 86 ottelua, joissa hän teki kuusi maalia ja antoi 10 maaliin johtanutta syöttöä. 
Yliopistouran jälkeen hänet kutsuttiin MLS:n värväysleirille. Hänen ei onnistunut kuitenkaan saada tällöin ammattilaissopimusta. Ensimmäisen sopimuksensa hän sai 1,5 vuoden kuluttua United Soccer Leaguen Saint Louis FC:n kanssa. Hän pelasi Saint Louisin joukkueessa kaksi kautta ja 50 ottelua.
Jacob Bushue saapui Suomeen keväällä 2017 ja teki sopimuksen Kakkosessa pelannen karjaalaisen BK-46:n kanssa. Yhden BK-kauden jälkeen Bushue siirtyi Ykkösessä pelanneen tammisaarelaisen EIF:n riveihin.
Vuoden 2018 lopulla Boshue siirtyi edelleen Veikkausliigaan nousseen valkeakoskelaisen FC Hakan riveihin. Onnistuneen ensimmäisen Haka-kauden jälkeen hän sai 1+1 -jatkosopimuksen. Hänen tärkeästä roolista Hakassa kielii myös asema joukkueen kapteenina.
Malesian kuninkaalliset ilmavoimat

Malesian kuninkaalliset ilmavoimat vastaa Malesian ilmapuolustuksesta. Se kuuluu Malesian asevoimiin, ja se perustettiin vuonna 1958. Ilmavoimilla on käytössä muun muassa Suhoi Su-30MKM- ja Boeing F/A-18D -hävittäjiä.
Proton X70

Proton X70 on Protonin vuodesta 2019 lähtien valmistama crossover-tyyppinen automalli. Se perustuu Geely Boyue -malliin, sillä kiinalainen Geely omistaa puolet Protonista. Alussa autot valmistuivat Geelyn tehtaalla Kiinassa, mutta vuodesta 2020 alkaen mallia on valmistettu Protonin omalla tehtaalla Malesiassa.
Autossa on turboahdettu 1,8-litrainen (184 hv) bensiinimoottori. Alun perin voimansiirtona oli kuusiportainen automaattivaihteisto ja vetotapana etu- tai neliveto.
Valmistuksen siirryttyä Malesiaan nelivetoinen malliversio poistui valikoimasta. Aiempi kuusiportainen automaattivaihteisto korvattiin seitsemänportaisella kaksoiskytkinvaihteistolla.
Luettelo Euroopan suurimmista järvistä

Tämä on luettelo Euroopan suurimmista järvistä. Se sisältää luonnollisten järvien lisäksi myös sellaisia tekojärviä, jotka on saatu patoamalla jokia. Jos luonnollisessa järvessä on pato, sillä joko säännöstellään järven vedenpintaa tai sen entistä vedenpintaa on nostettu jonkin verran tai paljon, esimerkiksi vesivoiman tai kastelun tarpeisiin. Luettelon järvien järjestys on esilajiteltu pinta-alojensa mukaiseen laskevaan järjestykseen. Taulukon lajittelua voi muuttaa otsikoiden nuolista. Järvet menevät takaisin numerojärjestykseensä päivittämällä sivua. Vain luonnolliset järvet on rankattu ensimmäiseen sarakkeeseen, jolloin tekojärvet ja suurten järvien järvenosat on merkitty viivalla.
Järvien tiedot on haettu niiden artikkeleista, joissa ei aina ole ilmoitettu lähteitä.
Luettelo.
Lähteet (muut paitsi 1. sarake): 1 = järven wikidatasta, 2 = järven artikkelista (fi, sv, ru, de, en), 3 = ILEC
Jonas Häkkinen

Jonas Häkkinen (s. 21. maaliskuuta 1999 Vancouver, Brittiläinen Kolumbia, Kanada) on kanadalais-suomalainen jalkapalloilija, joka edustaa irlantilaista Cobh Ramblersiä. Pelipaikaltaan Häkkinen on puolustaja.
Nuoruudessaan Jonas Häkkinen pelasi juniorivuosina MLS-joukkue Vancouver Whitecaps akatemiajoukkueessa. Lisäksi Vancouver-juniorivuosinaan vuonna 2013 Häkkinen oli mukana Kanadan U15-vuotiaiden leirillä.
Häkkinen aloitti Veikkausliigassa pelanneen Vaasan Palloseuran riveissä kaudella 2019. Yhden vaasalaiskauden jälkeen hän siirtyi Veikkausliigaan nousseen FC Hakan puolustukseen.
Jonas Häkkinen on syntynyt Kanadan Vancouverissa. Hänen vanhempansa ovat Turun seudulta Kanadaan muuttaneita suomalaissiirtolaisia. Tämän johdosta hänellä niin Kanadan kuin Suomenkin kansalaisuudet. Ennen Vaasaan tuloaan syksyllä 2018 hän oli käynuyt Suomessa kahdeksan vuotta aiemmin. Kesällä 2019 Häkkinen edusti Suomea alle 21-vuotiaiden maajoukkueessa Pohjois-Makedoniaan vastaan. Kaikkiaan U21-otteluita on kertynyt vuoden 2020 loppuun mennessä neljä kappaletta.
Mörtträsket (Rånejoki, Rörån, Norriån)

Mörtträsket on Ruotsissa Norrbottenissa Bodenin kunnassa sijaitseva järvi, joka kuuluu Rånejoen vesistöön.
Maantietoa.
Mörtträsket on 2,5 kilometriä pitkä, 1,0 kilometriä leveä ja sen pinta-ala on 121 hehtaaria eli 1,21 neliökilometriä. Se sijaitsee Grundträskin ja Norriån kylien yhteydessä. Se on muodoltaan kolmiomainen järvi, jossa ei ole saaria. Se on muodostunut kahden järvensuuntaisen matalan moreeniselänteen väliin. Puolet järven rannoista on soistunutta metsää tai suomaata. Järvi on autio eikä sinne tule tietä.
Luontoarvoja.
Valuma-alueen maaperän yleisimmät maalajit ovat moreeni (49,2 %), turve (6,5 %), hiekka tai sora (1,4 %), siltti (2,8 %) ja kallio (10,0 %). Muut alueet ovat erilaisia vesistöjä.
Vesistösuhteet.
Mörtträsket kuuluu Rånejoen vesistössä (päävesistötunnus 7) Rånejoen sivujoen Rörånin valuma-alueeseen . Rörånin valuma-alueen pinta-ala on noin 1 057 neliökilometriä (km²), joka on noin 25 % koko vesistön 4 207 km² pinta-alasta. Rörånin keskivirtaama (MQ) sen joensuussa Överstbyträsketissä on 11,7 m³/s.
Mörtträsket on lasku-uomansa lähdejärvi ja sen valuma-alueen pinta-ala on 95,66 km². Siihen laskee koillisesta virtaava Remån ja kaakosta tuleva Hatträskbäcken. Mörtträsketin oma lähialue on vain 10,16 km² suuri, joten sen läpi virtaavasta vedestä suuri osa tulee tulouomista. Remån alkaa Stroträsketistä, johon laskee puroja neljältä suunnalta. Valuma-alueella sijaitsee muita järviä kuten Orrtjärnen, Stenträsket, Bodträsket ja Lakatjärnen. Hatträskbäckenin valuma-alueella sijaitsee Hatträsket, Lillträsket, Mombtjärnen, Stenträsket ja esimerkiksi Slättberg-Långträsket. Mörtträsketin luusuasta alkaa lasku-uoma Mörtträskbäcken, jonka keskivirtaaman arvioidaan olevan 1,0 m³/s .
Se laskee Lappenin kautta Livasälveniin, joka laskee vuorostaan Stor-Lappträsketiin. Rörån yhtyy Rånejokeen Rörånissaja se laskee Perämereen Råneåssa Luulajassa.
Henrik August Wrede

Henrik August Wrede af Elimä (3. toukokuuta 1821 Anjala – 27. lokakuuta 1883 Anjala) oli suomalainen juristi, vapaaherra ja moninkertainen valtiopäivämies. 
Wreden vanhemmat olivat tilanomistaja Anjalan Wredebyssä, majuri ja vapaaherra Fabian Gottlieb Wrede ja Anna Maria Grotenfelt. Wrede tuli ylioppilaaksi 1839 ja suoritti tuomarintutkinnon 1843. Varatuomarin arvon hän sai 1847 ja kihlakunnantuomarin viran 1858. Wrede oli Viipurin hovioikeuden ylimääräinen kanslisti vuodesta 1844, Viipurin läänin maanjako-oikeuden vt. sihteeri vuodesta 1853, Kymin tuomiokunnan tuomari vuodesta 1860 ja Iitin tuomiokunnan tuomari vuodesta 1874. Hän omisti isänsä jälkeen Anjalan Wredebyn kartanon. Wrede oli aatelissäädyssä valtiopäiväedustaja 1867, 1872, 1877–1878 ja 1882.
Wreden puolisona oli vuodesta 1848 Anna Vilhelmina Baeckman (k. 1868). Professori Rabbe Axel Wrede ja arkkitehti Karl August Wrede olivat heidän poikiaan. Heidän vävynsä oli professori Robert Hermanson.
Hardeen piirikunta

Hardeen piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 26 937 vuonna 2019. Piirikunnan hallintokeskus on Wauchulan kaupunki. Piirikunta perustettiin 23. huhtikuuta 1921.
Tino Purme

Tino Purme (s. 14. maaliskuuta 1998 Hämeenlinna) on suomalainen jalkapalloilija. Hän on pelipaikaltaan keskikenttäpelaaja.
Purme on Nurmijärven Jalkapalloseuran kasvatti. Hän siirtyi C-juniorina Helsingin Jalkapalloklubin organisaatioon. Hän palasi HJK:sta kasvattajaseuraansa NJS:n riveihin ja edusti sitä Kolmosta ja Kakkosessa kausilla 2016–2018. NJS-kauden jälkeen hän siirtyi Ykkösessä pelanneen FC Hakan riveihin ja oli nostamassa seuraa Veikkausliigaan, jossa hän jatkoi kaudella 2020. Purme teki Hakan kanssa syksyllä 2020 kaksivuotisen jatkosopimuksen.
Chequers

Chequers, virallisesti Chequers Court, on Yhdistyneen kuningaskunnan pääministerin maaseutuasunto. Se sijaitsee Chilternin kukkuloilla Buckinghamshiressä Englannissa noin 50 kilometrin päässä Lontoosta.
Laajuudeltaan Chequers on noin 600 hehtaaria. Sen varusteluun lukeutuu muun muassa sisäuima-allas.
Historia.
Chequersin sijaintipaikalla on ollut 1100-luvulta lähtien kartanomainen rakennus. Siitä, mistä paikka on saanut nimensä, ei ole varmuutta – eräs mahdollisuus on kartanon alueella kasvavat etelänpihlajat (). Nykyinen rakennus on peräisin vuodelta 1565, ja sen suunnitteli itselleen William Hawtrey, osittain aiemman rakennuksen pohjalta. Pian valmistumisen jälkeen kuningatar Elisabet I määräsi lady Jane Greyn nuoremman sisaren lady Mary Greyn pidettäväksi siellä vankeudessa. Mary Greytä pidettiin Chequersissa kaksi vuotta.
Useat merkittävät suvut pitivät Chequersia hallussaan, kunnes se päätyi lopulta Astleyn suvulle viktoriaanisen aikakauden loppupuolella. Astleyt kutsuivat arkkitehti sir Reginald Blomfieldin restauroimaan Chequersin ja palauttamaan sen Elisabetin ajan loistoonsa. Blomfield jatkoi Chequersin sisätilojen parissa senkin jälkeen vuonna 1909, kun kartano siirtyi Leen suvun haltuun.
Vuonna 1917 poliitikko sir Arthur Lee lahjoitti Chequersin valtiolle, sillä kaikilla pääministereillä ei välttämättä olisi omasta takaa maaseutuasuntoa, jonne vetäytyä Lontoosta tarvittaessa. Ensimmäisen maailmansodan jälkeen Chequers toimi lisäksi upseerien toipilaspaikkana. 8. tammikuuta 1921 omistajuuden vaihtumista juhlistettiin tilaisuudessa, jossa kartanoon asennettiin muistotekstillä varustettu koristeikkuna.
Kobolttiviuhkapyrstö

Kobolttiviuhkapyrstö ("Nothobranchius fuscotaeniatus") on hammaskarppikaloihin kuuluva äärimmäisen uhanalainen afrikkalainen kalalaji. Se on kotoperäinen Tansanian rannikon makeissa vesissä, ja sitä on tavattu vain yhdestä lammesta Rufijijoen vesistössä.
Kobolttiviuhkapyrstö kasvaa 3,3 cm pitkäksi.
Nigerin suiston konflikti

Nigerin suiston konflikti on vuonna 1998 alkanut sarja eriasteisia yhteenottoja, joiden syinä ovat olleet etniset kiistat ja kansainvälisten öljy-yhtiöiden aiheuttama luonnon mittava saastuminen Nigeriassa.
Historia.
Taustaa.
Nigerin suiston öljykentät löydettiin vuonna 1956, ja öljyntuotanto on jo kauan muodostanut Nigerian viennistä ylivoimaisesti suurimman osan. Erään raportin mukaan alueella olisi tapahtunut 6 800 öljyvuotoa vuosien 1976 ja 2001 välillä. Öljyvuodot ja kaasuista aiheutuneet leimahdukset ovat vahingoittaneet vesiekosysteemejä ja maatalouden mahdollisuuksia merkittävästi. Alueella asuu noin 31 miljoonaa ihmistä.
Konfliktin kulku.
Vuonna 1990 ogonit aloittivat rauhanomaisen protestoinnin, jonka syy oli kalavesien ja viljelymaiden pilaantuminen usein toistuvien suurten öljyvuotojen takia. Vuonna 1998 ijawit perustivat suoran toiminnan ryhmän öljy-yhtiöitä vastaan. Vuosina 2003-2004 syntyi satoja militioita, joista tunnetuin on Nigerin suiston kansan vapaaehtoisjoukot NDPVF. Ryhmän perustajaa Alhaji Mujahid Dokubo-Asaria pidetään ijawien keskuudessa sankarina. Ryhmä aloitti rajut hyökkäykset öljyteollisuutta vastaan. NDPVF taisteli kilpailijamilitian NDV:n kanssa. NDV liittoutui hallituksen kanssa syyskuussa 2004. Sabotaasin lisäksi ryhmittymät myös varastivat ja myivät öljyä.
Vuonna 2006 merkittävimmäksi öljy-yhtiöitä vastaan taistelevaksi ryhmäksi ilmaantui Movement for the Emancipation of the Niger Delta (MEND, ). MEND oli edeltäjiään paremmin johdettu, mikä oli pitkälti sen johtajan Henry Okahin ansiota. Okah kuitenkin pidätettiin syyskuussa 2007 hänen ollessaan asekaupoilla Angolassa. Hänet luovutettiin Nigeriaan, missä hänet tuomittiin suljetussa oikeudenkäynnissä vankeuteen.
Nigerian hallitus pyrki tukahduttamaan MEND:n toiminnan ensin aseellisesti, mutta huonolla menestyksellä. Vuodesta 2009 hallitus aloitti laajan armahdusohjelman ja vapautti Okahin vankilasta, mikä saikin useimmat MEND:n jäsenet laskemaan aseensa. Kaiken kaikkiaan 26 808 taistelijaa antautui aseineen. Okah tuomittiin myöhemmin Etelä-Afrikassa 24 vuodeksi vankeuteen vuonna 2013, mistä seurasi pienehkö aalto MEND:n iskuja.
Helmikuussa 2016 useat uudet ryhmittymät, joista merkittävimpänä Niger Delta Avengers (NDA, ) aloittivat sarjan pommi-iskuja alueen öljyteollisuutta vastaan. NDA oli paljon MEND:iä pienempi, mahdollisesti vain muutaman sadan hengen suuruinen, mutta onnistui hyvin aseistettuna yhtä hyvin häiritsemään alueen öljyn tuotantoa. NDA ilmoitti ryhtyvänsä vuonna 2017 täysimittaiseen taistoon Nigerian hallitusta ja öljy-yhtiöiden intressejä vastaan.
Nemuro

Nemuro () on Japanin kaupunki Hokkaidōn saarella Hokkaidōn prefektuurissa. Se on Nemuron kehitystoimiston pääkaupunki. Kaupunki sijaitsee Tyyneenmereen työntyvällä Nemuron niemimaalla Hokkaidōn itäkärjessä. Nemurossa on 24 912 asukasta (lokakuussa 2020) ja sen pinta-ala on 506,25 neliökilometriä.
Nemuron nimi on peräisin ainun kielen sanasta "nemuoro" ja tarkoittaa vehreää metsää. Matsumaen daimiokunta alkoi käyttää alueen kautta kulkevaa laivareittiä 1700-luvun puolivälissä, minkä jälkeen Nemuro kehittyi kauppa- ja kalastussatamana. Meiji-restauraation jälkeen 1800-luvun lopulla alueelle muutti japanilaisia uudisasukkaita, ja Nemurosta tehtiin paikallinen hallintokeskus. Sieltä käsin hallinnoitiin myös Japanille kuuluvia Kuriileja. Toisessa maailmansodassa noin 80 prosenttia kaupungista paloi, ja sodan jälkeen sinne evakuoitiin väestöä Japanin Venäjälle menettämiltä saarilta. Kaupunkioikeudet Nemuro sai vuonna 1957, kun Nemuron maaseutukaupunkiin liitettiin Wadan kyläkunta. Jo ennen sotaa tärkeimpiä elinkeinoja olivat kalastus ja kalastukseen liittyvä elintarviketeollisuus. Saaliskaloja ovat esimerkiksi koiralohi, turskat, makrillihauki ja kalmarit. Sisämaassa tuotetaan maitoa.
Nemuron nähtävyyksiä ovat Nemuron niemimaan kauniit luonnonalueet, kuten joutsenten elinalueena tunnettu Fūrenjärvi, Onnetōn suoalue, Ochiishinniemi ja Nosappunniemi, jolta voi nähdä Habomaisaarille. Osa kaupungin alueesta kuuluu Notsuken–Fūrenin prefektuurin luonnonpuistoon. Nemuroa palvelee JR Hokkaidōn Nemuro-päälinja.
Vuottasjaure (Rånejoki, Rörån, Vuottas)

Vuottasjaure ( ) on Ruotsissa Norrbottenissa Jällivaaran kunnassa sijaitseva järvi, joka kuuluu Rånejoen vesistöön.
Maantietoa.
Vuottasjaure on 1,6 kilometriä pitkä, 0,9 kilometriä leveä ja sen pinta-ala on 75 hehtaaria eli 0,75 neliökilometriä. Se sijaitsee Vuottaksen kylässä 36 kilometriä pohjoiseen päin sen vierestä virtaavan Livasälvenin lähellä. Kylä on rakennettu järven pohjoisrannasta kohoavan mäen päälle, mutta pari taloa on sijoitettu järven viereen. Järven rantaviiva on selkeän muotoinen eikä järvellä ole saaria. Vuottas sijaitsee neljän tien risteyksessä. Sieltä pääsee etelään Gunnarsbyniin, lounaaseen Näätäsuandoon, luoteeseen Nattavaaraan ja koilliseen Ylikainuuseen.
Luontoarvoja.
Valuma-alueen maaperän yleisimmät maalajit ovat moreeni (49,2 %), turve (6,5 %), hiekka tai sora (1,4 %), siltti (2,8 %) ja kallio (10,0 %). Muut alueet ovat erilaisia vesistöjä.
Vesistösuhteet.
Vuottasjaure kuuluu Rånejoen vesistössä (päävesistötunnus 7) Rånejoen sivujoen Rörånin valuma-alueeseen . Rörånin valuma-alueen pinta-ala on noin 1 057 neliökilometriä (km²), joka on noin 25 % koko vesistön 4 207 km² pinta-alasta. Rörånin keskivirtaama (MQ) sen joensuussa Överstbyträsketissä on 11,7 m³/s . Järvi on lasku-uomansa lähdejärvi ja sen valuma-alueen pinta-ala on 3,07 km². Järveen ei kartan mukaan laske ojia, joten sen keskivirtaaman arvioidaan jäävän alle 0,1 m³/s . Lasku-uoma virtaa Snottermyyranin läpi ja yhtyy Livasälveniin yli kilometrin päässä. Livasälven on Rörånin valuma-alueen pääuoman latvaosa. Rörån yhtyy Rånejoen vesireittiin Rörånissa, jossa se siis laskee Överstbyträsketiin. Rånejoki laskee Perämereen Råneåssa Luulajassa.
Marco Pewal

Marco Pewal (s. 17. syyskuuta 1978 Villach) on itävaltalainen jääkiekkoilija, joka pelasi hyökkääjänä. Hän laukoi vasemmalta. Pewal toimii nykyisin IceHL-seura EC Villacher SV:n apuvalmentajana.
Ura.
Seuraura.
Pewal debytoi Itävallan pääsarjassa kaudella 1998–1999 EC Villacher SV:n joukkueessa. Hän pelasi debyyttikaudellaan 16 ottelua keräten kaksi syöttöpistettä ja neljä rangaistusminuuttia. Kauden päätteeksi hän voitti Itävallan mestaruuden. Kauden 2000–2001 Pewal aloitti DEK Klagenfurtissa mutta siirtyi kesken kauden EK Zell am Seen riveihin, jossa hän pelasi myös kaudella 2001–2002. Seuraavalla kaudella Pawel palasi Villacher SV:n joukkueeseen, jossa hän pelasi seuraavan kahden kauden ajan.
Pewal siirtyi kaudella 2004–2005 EC Red Bull Salzburgin joukkueeseen. Seuraavalla kaudella hän teki 47 ottelussa tehopisteet 17+32=49 ja voitti koko liigan tehotilaston lukemalla +22. Kaudella 2006–2007 Pewal pelasi uransa parhaimman kauden tehopisteillä mitaten, kun 54 ottelussa kertyi 50 (22+28) tehopistettä. Kauden päätteeksi hän voitti Itävallan mestaruuden. Seuraavan neljän kauden ajan Pewal teki tasaisesti tehopisteitä (12, 34, 36, 34) ja saavutti kolme Itävallan mestaruutta. Kaudella 2011–2012 Pewal palasi takaisin Villacher SV:n riveihin. Hänet valittiin joukkueen kapteeniksi. Pewal pelasi Villacherissa vielä kolme kautta kunnes hän lopetti pääsarjauransa kauden 2014–2015 päätteeksi.
Maajoukkueura.
Pewal pelasi urallaan yhteensä 53 A-maaottelua. Hän edusti Itävaltaa kaksissa maailmanmestaruuskilpailuissa vuosina 2007 ja 2011. Venäjän MM-kilpailuissa 2007 Pewal pelasi kuusi ottelua ilman tehopisteitä tai rangaistusminuutteja. Slovakian MM-kilpailuissa 2011 hän pelasi yhden ottelun tehden yhden maalin.
Seth Saarinen

Seth Saarinen (s. 5. toukokuuta 2001 Helsinki) on suomalainen jalkapalloilija, joka edustaa Veikkausliigassa pelaavaa FC Inter Turkua. Pelipaikaltaan Saarinen on oikea laitapuolustaja tai keskuspuolustaja.
Saarinen on Atlantis FC:n ja Helsingin Jalkapalloklubin kasvatti. Hän kävi kesällä 2017 sveitsiläisen FC Zürichin junioreissa, mutta palasi saman vuoden syksynä Suomeen. Saarinen teki debyyttinsä aikuisten sarjoissa HJK:n reservijoukkue Klubi 04:ssä kaudella 2018. Vuonna 2020 hän siirtyi siirtyi Veikkausliigaan nousseen FC Hakan riveihin. Saarinen sirtyi kauden 2022 jälkeen toiseen Veikkausliigaseuraan eli Kuopion Palloseuraan 2-vuotisella sopimuksella. KuPS-aikana Saarinen oli voittamassa Veikkausliigamestaruuden ja Cup-mestaruuden kaudella 2024. Kaudella 2023 hän oli jo Veikkausliiga-hopeaa saavuttaneessa KuPS:n joukkueessa.
Seth Saarinen on pelannut kauden 2024 loppuun mennessä Veikkausliigassa viiden kauden aikana FC Hakan ja KuPS:n riveissä 102 ottelua ja tehnyt niissä seitsemän maalia.
Syksyn 2024 alussa Saarinen ilmoitti tehneensä 2,5 + 1-vuotisen sopimuksen Hollannin toiseksi ylimmällä sarjatasolla Eerste Divisiessa pelaavan De Graafschapin kanssa eli hän siirtyi Hollantiin Veikausliigakauden päättymisen jälkeen. Heinäkuussa 2025 Saarinen palasi kuitenkin Veikkausliigaan FC Interin riveihin kauden 2027 loppuun ulottuvalla sopimuksella.
Saarisella on äitinsä kautta myös Sveitsin kansalaisuus, ja hän on ollut aikanaan ehdolla myös Sveitsin juniorimaajoukkueisiin.
DeSoton piirikunta (Florida)

DeSoton piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 38 001 vuonna 2019. Piirikunnan hallintokeskus on Arcadian kaupunki. Piirikunta perustettiin 19. toukokuuta 1887.
Gorzówin piirikunta

Gorzówin piirikunta () on Puolan piirikunta Lubuszin voivodikunnassa. Sen väkiluku oli vuoden 2019 lopussa 71 836. Piirikunta jakautuu Kostrzyn nad Odrąn kaupunkikuntaan ja kuuteen maalaiskuntaan (Bogdaniec, Deszczno, Kłodawa, Lubiszyn, Santok sekä Witnica). Hallintokeskus Gorzów Wielkopolski on piirikuntatason kaupunki eli se ei kuulu piirikuntaan.
Gorzówin piirikunnan pinta-alasta 44,5 prosenttia oli metsän peitossa vuonna 2018.
Gorzówin piirikunnan työttömyysaste oli vuoden 2018 lopussa 3,6 prosenttia.
Vuoden 2019 lopussa Gorzówin piirikunnassa oli 71 836 asukasta, joista 50,4 prosenttia naispuolisia ja 49,6 prosenttia miespuolisia. Puolan väestönlaskennassa 2011 väkiluvun laskettiin olevan 69 817 ja sen ennakoidaan vuoteen 2050 mennessä kasvavan 79 814 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 19,3 prosenttia, työikäisten 62,5 prosenttia ja eläkeikäisten 18,2 prosenttia väestön keski-iän ollessa 40,1 vuotta. Elävänä syntyi vuonna 2019 yhteensä 606 lasta.
Malesian maavoimat

Malesian maavoimat vastaa Malesian puolustamisesta maalla. Se kuuluu Malesian asevoimiin. Maavoimat perustettiin 1. maaliskuuta 1933.
Malesian maavoimiin kuuluu myös lento-osasto, joka lentää helikoptereilla.
Sacura

Sacura on heloahventen (Anthiadidae) heimoon kuuluva kalasuku. Sen tyyppilaji on "Sacura margaritaceus". "Sacura"-lajeja tavataan indopasifisella merialueella. Sukuun luetaan seuraavat viisi lajia:
Atomi (täsmennyssivu)

Atomi voi tarkoittaa seuraavia asioita:
Brunein ilmavoimat

Brunein ilmavoimat vastaa Brunein ilmapuolustuksesta ja ilmavalvonnasta. Se on osa Brunein asevoimia ja auttaa muita aselajeja. Ilmavoimat perustettiin vuonna 1991 Brunein asevoimien lento-osastosta, joka oli operoinut helikoptereilla vuodesta 1961.
Veriviiripyrstö

Veriviiripyrstö ("Scriptaphyosemion cauveti") on hammaskarppikaloihin kuuluva afrikkalainen kalalaji.
Veriviiripyrstö kasvaa 5 cm pitkäksi.
Veriviiripyrstöä on tavattu kahdesta paikasta Guinean kaakkoisosassa. Molemmat esiintymät ovat lähellä Kindian kaupunkia. Kaupungin laajeneminen uhkaa lajin tulevaisuutta.
Filippiinien asevoimat

Filippiinien asevoimat vastaa Filippiinien puolustuksesta. Asevoimiin kuuluu ilmavoimat, maavoimat ja laivasto, johon kuuluu myös merijalkaväki. Asevoimat perustettiin joulukuussa 1935.
Luigi da Porto

Luigi da Porto (1485–1529) oli italialainen sotilas, runoilija ja kirjailija. Hän kirjoitti alkuperäisen Romeon ja Julian 1520-luvulla Italiassa. Alkuteksti oli nimeltään "Historia novellamente ritrovata di due nobili amanti" joka julkaistiin vuonna 1530 Venetsiassa. Todennäköisesti hänkin sai inspiraationsa Masuccio Salernitanon teoksesta Mariotto e Ganozzo.
Danikielet

Danikielet on yleisuusiguinealaisiin kieliin kuuluva kieliperhe Uuden-Guinean saarella, pääsääntöisesti Indonesian puolella saarta. Kieliä puhuvat danit ja näiden sukulaiskansat. Yhteensä puhujia on noin 250 000. Kieliä lasketaan olevan 13:
Paniaijärvien kielet

Paniaijärvien kielet on yleisuusiguinealaisiin kieliin kuuluva kieliperhe. Kieliperhe rajoittuu Paniaijärvien ympäristöön Länsi-Uudella-Guinealla, Indonesiassa. Kielillä on yhteensä noin 100 000 puhujaa..
Kieliperheeseen lasketaan kuuluvaksi viisi eri kieltä:
Östanå

Östanå on kylä Kemiönsaaren kunnan Västanfjärdissä. Kylä sijaitsee Västanfjärdin pohjoisosassa Västanfjärdintien varrella.
Östanån naapurikylät ovat Nivelax, Kobböle ja Pörtsnäs. Östanåbäcken eli Taponjoki virtaa kylän länsirajalla. Östanån kyläalue on pääosin mäkeä ja metsää. Peltoa löytyy joen ja purojen varsilta ja kylän itäosassa on laaja peltoalue Östanåängarna. Kylän keskus sijaitsee Västanfjärdintien ja Östanåntien risteyskohdassa, mutta hajanaista asutusta on myös kylän itäosassa. Östanåssa sijaitsee golfkenttä ja sen yhteydessä hotelli. 
Östanåsta on löydetty muutamia röykkiöhautoja. Taponjoki on ollut vielä keskiajalla vesiväylä, jonka varrella lienee Västanfjärdin vanhin asutus. Varhaisin maininta Östanåsta on vuodelta 1463. Isojako suoritettiin kylässä 1784, jolloin kylässä oli viisi tilaa. Yksi tiloista kuului Björkbodan ruukin omistukseen. Kantatiloista on enää kolme jäljellä, mutta kylässä on 1920- ja 1930-luvulla syntynyttä, sekä etenkin 1950-luvulla syntynyttä asutusta. Myöhempää asutusta ei kylään ole juurikaan syntynyt.
Mekkielet

Mekkielet ovat yleisuusiguinealaisiin kieliin kuuluva kieliperhe, jota puhuvat mekit. Kieliperhe sijoittuu Uuden-Guinean keskiosaan, Indonesiassa, lähellä Papua-Uuden-Guinean rajaa.
Kieliperheeseen lasketaan kuuluvan kahdeksan kieltä:
Toisinaan myös momunan kieli lasketaan kuuluvaksi kieliperheeseen (Momuna-mekkielet).
Östanå (täsmennyssivu)

Östanå voi tarkoittaa:
Noboribetsu

Noboribetsu () on Japanin kaupunki Hokkaidōn saarella Hokkaidōn prefektuurissa. Se sijaitsee Iburin yleiskehitystoimiston alueella Hokkaidōn lounaisosassa. Kaupunki on rakentunut Tyynenmeren rannikolle, ja sisämaassa sen alue nousee Raibavuorelle ja lähelle Kuttarajärveä. Noboribetsussa on 46 287 asukasta (30. syyskuuta 2021) ja sen pinta-ala on 212,21 neliökilometriä.
Noboribetsun nimi on peräisin ainun kielen ilmauksesta "nupur pet" ja tarkoittaa voimakkaan väristä jokea. Nykypäivänä joen vesi ei ole mitenkään erikoisen väristä, mutta japanilaisten 150 vuoden takaisista matkakertomuksista selviää, että joen vesi oli tuolloin voimakkaan valkoista tai kellertävää Helvetin laakson ("Jigokudani") mineraalipitoisista kuumista lähteistä virtaavan veden takia. Ainun sana "nupur" tarkoittaa esimerkiksi vahvaa tai voimakasta väriä, makua jne. mutta se voi myös viitata henkiseen voimakkuuteen. Ainuille kaikki ympärillä olevat asiat olivat jumaluuksia ("kamuy"), joten voidaan ajatella, että jokea pidettiin myös vahvana jumalolentona sen erikoisen värin takia.
Japanilainen uudisasutus alueella alkoi 1870-luvun vaihteessa. Kunta tunnettiin nimellä Horobetsu vuoteen 1961 saakka; Horobetsu on Noboribetsun ohella toinen sen ydinalueista. Toisen maailmansodan jälkeen se alkoi kasvaa viereisen Muroranin esikaupunkina. Sinne sijoittui esimerkiksi elintarvike-, keramiikka-, muovi-, kemian- ja elektroniikkateollisuutta. Kaupunkioikeudet Noboribetsulle myönnettiin vuonna 1970.
Matkailijoita Noboribetsuun houkuttelevat kaupungin koillisosien luonnonalueet, joista osa kuuluu Shikotsun–Tōyan kansallispuistoon. Seudulla toimivat Noboribetsu-onsenin ja Kururusu-onsenin kuumat lähteet. Noboribetsua palvelee JR Hokkaidōn Muroran-päälinja.
Momunan kieli

Momuna, tai somahai, on Indonesiassa puhuttava kieli, joka lasketaan kuuluvaksi toisinaan mekkieliin, mutta toisinaan sen kahden murteen katsotaan muodostavan oma somahaikielten kieliperhe. Momuna jaetaan kahteen päämurteeseen: momuna ja momina. Kielen katsotaan olevan epävakaa..
Kielellä on noin 2000 puhujaa, joista käytännössä kaikki ovat yksikielisiä.
Momunaa kirjoitetaan latinalaisilla aakkosilla. Uuden testamentin momunankielinen käännös julkaistiin vuonna 2010.
Fonologia.
Konsonantit.
Lähde:
Vokaalit.
Lähde:
Sanasto.
Momunan perussanastoa:
Ekarin kieli

Ekari, tai ekagi, on Paniaijärvien kieliin kuuluva kieli, jota puhutaan nimensä mukaisesti Paniaijärvien alueella puhuttava kieli. 
Kielellä on noin 168 000 puhujaa. Kielen katsotaan olevan elinvoimainen ja se jaetaan neljään päämurteeseen.
Fonologia.
Konsonantit.
Foneemi [ɡᶫ] on lateralisoitunut soinnillinen velaari klusiili.
Lähde:
Vokaalit.
Lähde:
Sko-kielet

Sko-kielet on Uudella-Guinean pohjoisrannikolle sijoittuva kieliryhmä, joka kuuluu papuakieliin. 
Kieliperheeseen kuuluu kymmenen kieltä:
Skoun kieli

Skou on sko-kieliin kuuluva kieli, jota puhutaan Uuden-Guinean pohjoisrannikolla. Se on ainoa kieliryhmään kuuluva kieli, jota puhutaan Indonesian puolella, kun taas muita sen sukulaiskieliä puhutaan Papua-Uudella-Guinealla. Sen lähimpiä sukulaiskieliä ovat vanimo ja wutung..
Skoulla on noin 700 puhujaa, joista suurin osa on kaksikielisiä. Koulua käyvät lapset eivät juurikaan osaa kieltä..
Fonologia.
Konsonantit.
Lähde:
Vokaalit.
Lähde:
Wanon kieli

Wano, tai waano, on danikieliin kuuluva kieli, jota puhutaan Länsi-Uuden-Guinean keskiosissa. Sen lähimpiä sukulaiskieliä ovat mm. nggem. Kielellä katsotaan olevan kaksi päämurretta: läntinen ja itäinen. Wanon asema on horjuva.. Kielellä on noin 7000 puhujaa.
Joitain Raamatun osia on käännetty wanoksi 1970-luvun lopulla, mutta esimerkiksi kokonainen uuden testamentin käännös puuttuu vielä toistaiseksi.
Fonologia.
Konsonantit.
Lähde:
Vokaalit.
Lähde:
Länsidani

Länsidani, tai laani, on Indonesiassa puhuttava danikieli. Kieltä puhuvat etupäässä lanit. Kielen ei katsota olevan uhanalainen ja sillä on kaksi päämurretta..
Länsidania kirjoitetaan latinalaisilla aakkosilla.
Perussanastoa länsidaniksi:
Alvin ja pikkuoravat (vuoden 2015 televisiosarja)

Alvin ja pikkuoravat () on yhdysvaltalainen animaatiosarja. Se on jatkoa vuosina 1983–1990 tuotetulle "Alvin ja pikkuoravat" -animaatiosarjalle. "Alvin ja pikkuoravat" kertoo kolmesta oravaveljestä Alvinista, Simosta ja Terosta.
Sitä on esitetty Yhdysvalloissa Nickelodeon-kanavalla vuodesta 2015 alkaen. Suomessa sarjaa on esittänyt MTV3 vuodesta 2015 alkaen.
Petra Rautiainen

Petra Rautiainen (s. 1988) on Savosta Lapinlahdelta kotoisin oleva suomalainen kirjailija. Hän on opiskellut historiaa ja valmistunut filosofian maisteriksi. Hän on työskennellyt toimittajana ja opiskellut kirjoittamista Kriittisessä korkeakoulussa.
Lapsuus.
Rautiainen syntyi vuonna 1988 keskosena neljä kuukautta ennen laskettua aikaa.
Ura.
Rautiainen oppi lukemaan jo ennen koulua, mutta koulussa hänellä todettiin olevan ongelmia niin oppimisen kuin lukemisen ja kirjoittamisen kanssa, mistä syystä hänellä epäiltiin olevan lukihäiriö.
Esikoisteos "Tuhkaan piirretty maa" sai kehuja niin kriitikoilta kuin lukijoilta. Romaanin tapahtumat sijoittuvat Suomen Lappiin sodan ajalle ja käsittelevät Suomen historiaa, muun muassa saksalaisten vankileirejä, suomalaisten natsisympatioita ja Lapin jälleenrakentamista sodan jälkeen. Kirjan käännösokeudet myytiin nopeasti yli 10 eri maahan, muun muassa Yhdysaltoihin, Hollantiin, Italiaan, Saksaan, Britanniaan ja Australiaan ja Ranskaan. Hän teki vuonna 2020 myös saamelaiskulttuuriin liittyvää väitöskirjaa. Vuonna 2022 Rautiaiselta julkaistiin teos "Meren muisti", joka käsittelee öljynporausta ja merten suojelua 1980-luvulla. Myös Meren muisti sai kriitikoilta kiitettävän vastaanoton kriitikoilta ja lukijoilta. 
Rautiainen oli esikoisteoksellaan "Tuhkaan piirretty maa" ehdolla Helsingin Sanomien kirjallisuuspalkinnon saajaksi vuonna 2020, Suomalaisen kirjakaupan Vuoden kirja -palkinnon saajaksi sekä Lappi kirjallisuuspalkinnon saajaksi. Myöhemmin samana vuonna hän voitti Savonia-kirjallisuuspalkinnon. Rautiaisen esikoisteos on ollut palkintoehdokkaana myös Ruotsissa sekä Isossa-Britanniassa.
Barbra Ring

Barbra Ring, avionimi vuoteen 1901 Kirsebom, (4. heinäkuuta 1870 Drammen, Norja – 6. toukokuuta 1955 Oslo, Norja) oli norjalainen kirjailija. Hän toimi 1901–1906 arkiston- ja kirjastonhoitana Norges oplysningskontor for næringsveienessa ja myöhemmin journalistina. Hänen esikoisteoksensa "Babbens dagbok som inledning" ilmestyi 1904, ja sitä seurasi lukuisia lapsille ja nuorille, etenkin tytöille, tarkoitettuja kirjoja. Kirjoille on ominaista hyväntuulisuus ja reipashenkisyys, ja niitä on käännetty monille kielille, myös suomeksi. Lisäksi hän on kirjoittanut satunäytelmiä, kuten "Kongens hjerte" (1910) ja "Liselil og perle" (1912), ja myös romaaneja aikuisille.
Ringin isä oli norjalainen poliitikko Ole Ring.
Salvador Rueda

Salvador Rueda (1857–1933) oli espanjalainen runoilija. Hän oppi pikkupoikana vähän latinaa, työskenteli sekalaisissa ammateissa, kunnes Nunez de Arcen avulla pääsi "Gaceta de Madrid" -lehden palvelukseen. Hän oli Espanjan kirjallisuudessa modernismin edeltäjä.
Rueda kirjoitti runoja, joissa on vahva luonnontunne. Hän kirjoitti myös novelleja ja romaaneja. Hän matkusteli laajasti ja oli suosittu varsinkin Etelä-Amerikassa.
Zachris Castrén

Zachris Castrén -nimisiä henkilöitä ovat olleet:
Ignaz Vinzenz Zingerle

Ignaz Vinzenz Zingerle (6. kesäkuuta 1825 Meran, Itävalta – 17. syyskuuta 1892 Innsbruck, Itävalta) oli itävaltalainen runoilija, kulttuurihistorioitsija ja germanisti, saksan kielen ja saksalaisen kirjallisuuden professori Innsbruckin yliopistossa 1859–1890.
Zingerlen kiinnostuksen kohteena oli erityisesti Tirolin kotiseutututkimus, ja hän julkaisi tirolilaisista aiheista runsaasti tutkielmia ja runoja. Hänen tunnettuja teoksiaan ovat esimerkiksi runoteokset "Frühlingszeitlose" (1848), "Von den Alpen" (1850). Hän laajensi kotimaansa, sen kansansatujen, tapojen ja käytäntöjen tuntemusta teoksillaan, joita ovat muun muassa "Sagen aus Tirol" (1850), "Sitten, Bräuche und Meinungen des Tiroler Volkes" (1857) ja "Tirolische Weisthümer" (1–4, 1875–1891). Germanistina Zingerlen merkittävimpiä teoksia ovat "Die Allitteration bei mittelhochdeutschen Dichtern" (1864), "Die deutschen Sprichwörter im Mittelalter" (1864) ja muut, joiden aiheena on lähinnä keskiaika.
Philipp von Zesen

Philipp von Zesen (8. lokakuuta 1619 Priorau, Dessau – 13. marraskuuta 1689 Hampuri) oli saksalainen runoilija. Zesen oli Saksan ensimmäisiä ja aikansa merkittävimpiä kielenuudistajia.
Opiskeltuaan Wittenbergissä ja Leipzigissa Zesen työskenteli saksan kielen kehittämisen ja puhdistamisen hyväksi. Hänen tavoitteensa oli hyvin puristinen: karsia saksan kielestä vieraat sanat. Hän loi niiden tilalle uusia, ja joitakin niistä jäi elämään. Tarkoitusta varten hän perusti vuonna 1643 seuran Die Deutschgesinnte Genossenschaft, jonka keskeisiä voimia hän oli. Zesen oli tosin uusien sanojen ja vastineiden luomisessa usein varsin rohkea ja sai siksi osakseen pilkkaa, mutta hänen työnsä on kuitenkin jättänyt kieleen pysyviä jälkiä.
Zesen käänsi kirjallisuutta saksaksi ja on lisäksi kirjoittanut yli 70 teosta: runoelmia, arvosteluja, tutkielmia, satiireja ja opetuksellisia kirjoituksia. Hänen kaunokirjallisen tuotantonsa parhaimmistoon kuuluu romaani "Adriatische Rosenlund" (1645). "Bibliothek deutscher Dichter des 17. Jahrhunderts" sisältää valikoiman hänen runoelmiaan. Hänen kielitieteellisistä kirjoitelmistaan mainittavia ovat esimerkiksi "Hochdeutsche Helikon" (1640), "Hochdeutsche sprachübung" (1643) ja "Rosenmohnd" (1651). Hän toi romaanin saksalaiseen kirjallisuuteen kääntämällä Madeleine de Scudéryn tekstejä ja omilla teoksillaan. Hänen esikoisromaaninsa on italialaistyylinen rakkauskertomus "Die adriatische Rosemund" (1645). "Die afrikanische Sofonisbe" omistettu kuningatar Kristiinalle
Zesen valittiin merkittävään Palmenordeniin. Hän sai myös aatelisarvon ja erilaisia arvonimiä.
Pertti Vainionpää

Pertti Vainionpää (s. 1944 Pielisjärvi) on yhteiskuntatieteiden maisteri ja Nurmeksen kaupunginjohtaja vuosina 1974–2012. 
Hän on Suomen pitkäaikaisin kaupunginjohtaja virkavuosissa laskettuna. Hän aloitti uransa kunnallispolitiikassa Joensuun kaupunginjohtaja Aaro Heikkilän alaisuudessa 1970-luvulla. Nurmeksen kaupunginjohtajana hänen ensimmäinen tehtävänsä oli sopeuttaa kuntalaiset vuonna 1973 tapahtuneeseen Nurmeksen kauppalan ja Nurmeksen maalaiskunnan kuntaliitokseen. Vuonna 1978 Bomban karjalaiskylä teki Nurmeksesta hänen mukaansa poikkeuksellisen suositun matkailukohteen Suomen mittakaavassa. Vainionpäälle myönnettiin kaupunkineuvoksen arvonimi 5. joulukuuta 2008.
Vainionpään seuraajaksi Nurmeksen kaupunginjohtajaksi valittiin Asko Saatsi. Vuoden 2017 kuntavaaleissa Vainionpää oli kokoomuksen kuntavaaliehdokas Joensuussa.
Highlandsin piirikunta

Highlandsin piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 106 221 vuonna 2019. Piirikunnan hallintokeskus on Sebringin kaupunki. Piirikunta perustettiin 23. huhtikuuta 1921.
Géza Zichy

Géza Zichy (23. heinäkuuta 1849 Sztára, Unkari – 14. tammikuuta 1924 Budapest, Unkari) oli unkarilainen säveltäjä ja kirjailija. Zichyn opettajia olivat Karl Mayrberger, Robert Volkmann ja Franz Liszt. Menetettyään 14-vuotiaana metsästysretkellä onnettomuudessa oikean käsivartensa hän jatkoi pianonsoitonopiskelua ja kehittyi vasemman käden käytössä taitavaksi. Hän opiskeli myös oikeustiedettä, sai korkeita virkoja ja oli ylähuoneen jäsen. Hän oli Budapestin konservatorion johtaja ja vuodesta 1891 Unkarin kansallisteatterin intendentti.
Zichy teki vuosikymmenten varrella hyväntekeväisyyskonserttimatkoja ja kävi myös Skandinaviassa 1887. Hän sävelsi lauluja, vasemman käden pianoetydejä, joiden kokoelmaan sisältyy Lisztin esipuhe, sekä kuoroteoksia ja oopperoita, kuten "Alár", 1896, "Mestari Roland", 1899 ja "Rákóczi"-trilogian 1905–1912. Lisäksi hän on kirjoittanut lyyrisiä runoja, eepoksia, huvinäytelmiä, draamoja ja muistelmat.
Gladesin piirikunta

Gladesin piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 13 811 vuonna 2019. Piirikunnan hallintokeskus on Moore Havenin kaupunki. Piirikunta perustettiin 23. huhtikuuta 1921.
CCR5

C-C kemokiini koreseptori tyyppi 5 (CCR5) on proteiini, joka sijaitsee valkosolujen pinnalla ja osallistuu immuunijärjestelmään, sillä se toimii ja käyttäytyy reseptorina. Ihmisellä CCR5-proteiinia koodaava "CCR5"-geeni sijaitsee 3:nnessa kromosomissa. CCR5 toimii HIV-1:n pääkoreseptorina ja osallistuu virionin sisäänpääsyyn isäntäsoluun. Polimorfismi tälle proteiinille, tunnettu nimellä CCR5-delta32, johtaa 32 nukleotidin deleetioon ja toimimattomaan proteiinituotteeseen. Homotsygotia tälle mutaatiolle tarjoaa geneettisen vastustuskyvyn HIV-1 M-ryhmän infektiota vastaan ja heterotsygotia liittyy infektion viivästyneeseen etenemiseen. CCR5-Δ32-mutaatio esiintyy pääosin Pohjois-Euroopassa.
Filippiinien ilmavoimat

Filippiinien ilmavoimat vastaa Filippiinien ilmapuolustuksesta. Ilmavoimat kuuluu Filippiinien asevoimiin. Ilmavoimat perustettiin 1. heinäkuuta 1947 Filippiinien armeijan lentojoukoista.
Estrid

Estrid on pohjoismainen naisen etunimi. Se on Astrid-nimen tanskalais-ruotsalainen rinnakkaismuoto. 
Suomessa Estrid-nimi on tiettävästi ollut käytössä jo vuonna 1490. Digi- ja väestötietoviraston etunimitilastoon on joulukuuhun 2020 mennessä kirjattu noin viisisataa Estrid-nimistä naista. 
Nimipäivä.
Suomenruotsalaisessa almanakassa Estrid ja Astrid viettävät yhteistä nimipäivää 27. marraskuuta. Ruotsin almanakassa Estrid-nimi esiintyi kyseisenä päivänä (ilman Astridia) vuosina 1901–1906, mutta sen jälkeen almanakkanimenä on ollut siellä pelkästään Astrid – vuonna 1905 syntyneen prinsessa Astridin kunniaksi.
Lepilemur jamesorum

Lepilemur jamesorum on vain Manombon suojelualueella Madagaskarin kaakkoisosassa tavattava "Lepilemur"-suvun maki. Kansainvälinen luonnonsuojeluliitto eli IUCN on määritellyt sen äärimmäisen uhanalaiseksi lajiksi.
Taksonomia.
Lajin aikaisempi tieteellinen nimi oli "Lepilemur jamesi" ja nykyinen "Lepilemur jamesorum". Suvun "Lepilemur"-lajien asemasta on kiistelty. Lajin "L. jamesorum" asema omana lajinaan on kuitenkin ilmeisesti selvempi, kuin joidenkin muiden. Muita lajeja on määritelty geneettinen etäisyyden perusteella. Lajin "L. jamesorum" diploidin kromosomien määrä on 2n=26.
Koko ja ulkonäkö.
"L. jamesorum" on "Lepilemur"-lajiksi suurikokoinen. Suppean määrän mittaustulosten mukaan sen paino on keskimäärin 780 grammaa. Ruumiin pituus on 319–355 mmm ja hännän pituus 279–315. Turkki on lyhyt ja sileä. Väritys on pääosin ruskea. Vatsapuoli on selkäpuolta vaaleampi. Päältä alas selkärankaa hännän juureen kulkee mustaa karvaa. Korvat ovat harmaat mustin reunoin. Korvien alla on vaalea läikkä. Naamassa on valkoinen tai harmaa naamiokuviointi. Häntä on ruskea ja hännänpää musta.
Levinneisyys ja elinympäristö.
Lajia tavataan Manombon suojelualueella Madagaskarin kaakkoisosassa. Koko levinneisyysalueen kooksi on arvioitu noin 70 km², joskin sen levinneisyysalueen etelä- tai pohjoisrajaa ei tunneta tarkasti.
Lajin elinympäristö käsittää alavien maiden kosteita sademetsiä. Kannan tiheys on Manombon erityissuojelualueella 45 yksilöä neliökilometrillä ja Manombon metsässä 23 yksilöä neliökilometrillä.
Uhat ja suojelu.
Kansainvälinen luonnonsuojeluliitto eli IUCN on määritellyt lajin "Lepilemur jamesorum" äärimmäisen uhanalaiseksi lajiksi. Koko tunnetun kannan koko vuonna 2010 oli 1 386 yksilöä. Kannan koko on laskussa.
Lajin pääasiallisia uhkatekijöitä ovat elinympäristön häviäminen maatalouden takia, sekä metsästys. Laji kuuluu CITES-sopimuksen liitteeseen I.
Vuonna 2018 arvioitiin, että tämä laji on maailman 25 uhanalaisimman apinalajin joukossa.
Luettelo Floridan piirikunnista

Tämä on luettelo Floridan osavaltion piirikunnista. Floridassa on 67 piirikuntaa.
Indium(III)kloridi

Indium(III)kloridi (InCl3) on indium- ja kloridi-ionien muodostama epäorgaaninen ioniyhdiste. Yhdistettä voidaan käyttää muun muassa orgaanisen kemian synteeseissä katalyyttinä ja pinnoitukseen.
Ominaisuudet.
Huoneenlämpötilassa indium(III)kloridi on väritöntä tai hieman kellertävää kiteistä ja hygroskooppista ainetta. Yhdisteen alkeiskoppi on monokliininen ja muistuttaa yttrium(III)kloridin rakennetta. Kidevedettömän yhdisteen lisäksi tunnetaan myös kidevedellinen tetrahydraatti (InCl3·4H2O). Indium(III)kloridi liukenee veteen ja tapahtuma on eksoterminen. Se liukenee myös eräisiin orgaanisiin liuottimiin kuten etanoliin, etyyliasetaattiin ja tetrahydrofuraaniin.
Valmistus ja käyttö.
Indium(III)kloridia valmistetaan kuumentamalla indiumia ja klooria 140 °C:n lämpötilaan.
2 In + 3 Cl2 → 2 InCl3
Indium(III)kloridia käytetään muun muassa lasin ja metallien päällystämiseen indiumilla. Orgaanisen kemian synteeseissä indium(III)kloridia käytetään katalyyttinä muun muassa additioreaktioissa karbonyyliyhdisteisiin ja imiineihin, syklisoinneissa ja konjugaattiadditioissa.
Mutayrtit

Mutayrtit ("Limosella") on syyläjuurikasvien (Scrophulariaceae) heimoon kuuluva pienehkö kasvisuku. Sukuun kuuluu ainakin 11 lajia, mahdollisesti jopa noin 25 lajia. Royal Botanic Gardens, Kew:in mukaan sukuun kuuluu 16 lajia. Suomessa ja Ruotsissa tavataan vain yhtä mutayrttilajia, pohjanmutayrttiä eli mutayrttiä ("Limosella aquatica").
Mutayrtit ovat yksivuotisia ja pienikokoisia ruohovartisia kasveja, jotka tuottavat juurehtivia rönsyjä. Lehdet sijaitsevat ruusukkeena varren tyvellä ja ovat pitkäruotisia. Kokonaan vedessä kasvavilla lajeilla on yleensä neulamaisen kapeat lehdet. Kukat sijaitsevat yksittäin lehtihangoissa lyhyiden kukkaperien päissä. Kukkien verhiöt ovat viisiliuskaisia. Teriöt ovat hyvin pieniä, 2–3 mm leveitä ja viisiliuskaisia. Teriön väri vaihtelee valkoisesta vaaleanviolettiin. Hedelmä on kota.
Mutayrttien ("Limosella") suvun tieteellinen nimi on sanan "limus" (suom. "muta, lieju") diminutiivimuodosta ja viittaa kasvien kasvupaikkoihin.
Naulajärvi

Naulajärvi on Ruotsissa Norrbottenissa Jällivaaran kunnassa sijaitseva järvi, joka kuuluu Rånejoen vesistöön.
Maantietoa.
Naulajärvi on 1,7 kilometriä pitkä, 1,2 kilometriä leveä ja sen pinta-ala on 132 hehtaaria eli 1,32 neliökilometriä. Se sijaitsee Nattavaaralta 8 kilometriä koilliseen. Kauempana idässä kohoaa Naulavaara, joka kohoaa maastossa 45 metrin korkeuteen. Järven ympäristö on alavaa ja tasaista, vaikka järven länsipuolelta kulkee harjujakso etelästä pohjoiseen päin. Alue moreenipeitteelle muodostunutta suomaata, jonka pohjoispuolta kutsutaan Naulavuomaksi ja eteläpuolta Hukanvuomaksi. Järvessä on yksi pahoin soistunut saari, jonka halkaisija on 170 metriä, ja toinen pienempi suosaari. Järven kaikkia rantoja kiertää hetteikköinen suovyöhyke ja monessa suunnassa aukeaa avosuo. Järvi vaikuttaa ilmakuvien perusteella olevan rannoiltaan matala, sillä niitä kiertää leveä vesikasvillisuuden vyöhyke järven ympäri. Länsirannan vierestä kulkevan harjun päällä on etelästä tieltä alkava polku, mutta järvelle ei tule muuten tietä. Järvi on rakennuksista täysin autio.
Luontoarvoja.
Valuma-alueen maaperän yleisimmät maalajit ovat moreeni (49,2 %), turve (6,5 %), hiekka tai sora (1,4 %), siltti (2,8 %) ja kallio (10,0 %). Muut alueet ovat erilaisia vesistöjä.
Vesistösuhteet.
Naulajärvi kuuluu Rånejoen vesistössä (päävesistötunnus 7) Rånejoen sivujoen Venetjoen valuma-alueeseen . Venetjoen valuma-alueen pinta-ala on noin 424 neliökilometriä (km²), joka on noin 10 % koko vesistön 4 207 km² pinta-alasta. Venetjoen keskivirtaama (MQ) sen joensuussa on 4,6 m³/s . Naulajärvi on Naulajoen lähdejärvi ja sen valuma-alueen pinta-ala on 10,51 km². Järven keskivirtaama arvioidaan olevan 0,16 m³/s . Järveen tulee vain kaksi kartoissa merkittyä puroa. Itäinen laskee Naulavaaran juurelta lyhyenä purona suon läpi järveen. Itäinen laskuoja alkaa 600 metrin päässä Vuomajärvestä ja laskee Naulajärven länsirantaan. Puron valuma-alueella sijaitsevat lisäksi, Kenttäjärvi, josta tulee oma laskupuro, Ahopäänjärvi sekä vielä muutama lampi lisää. Laskujoki Naulajoki alkaa etelärannasta ja se virtaa aluksi yli kolme kilometriä etelään, jossa siihen yhtyy idästä tuleva Karkulasjoki. Naulajoki jatkaa sitten länteen ja laskee Lompolojärveen, josta vesireitti jatkaa Nattajokena Venetjokeen pari kilometriä Nattavaaran luoteispuolella. Venetjoki puolestaan yhtyy Rånejokeen aivan Nattavaaran itäpuolella. Rånejoki laskee Perämereen Råneåssa Luulajassa.
Galvestonin piirikunta

Galvestonin piirikunta () on Yhdysvaltain Texasin osavaltiossa sijaitseva piirikunta. Sen väkiluku oli 342 139 vuonna 2019 ja sen pinta-ala on 2 260 neliökilometriä. Piirikunnan hallintokeskus on Galveston ja sen suurin asutuskeskus on League City.
Piirikunta perustettiin vuonna 1838.
Väestö.
Piirikunnan asukkaista 56,7 prosenttia on valkoisia, 21,7 prosenttia latinalaisamerikkalaisia, 12,2 prosenttia afroamerikkalaisia ja 3,25 prosenttia aasialaisia. 93,8 prosenttia asukkaista on Yhdysvaltain kansalaisia. Piirikunnan väestön keski-ikä on 37,8 vuotta.
Pålkemjaure

Pålkemjaure ( ) 
on Ruotsissa Norrbottenissa Jällivaaran ja Bodenin kunnissa sijaitseva järvi, joka kuuluu Rånejoen vesistöön.
Maantietoa.
Pålkemjaure on 2,8 kilometriä pitkä, 1,0 kilometriä leveä ja sen pinta-ala on 175 hehtaaria eli 1,75 neliökilometriä. Se sijaitsee Pålkemin kirkonkylässä (). Järvi on luode-kaakko- suuntainen ja se on muodostunut Storspikenin (396 metriä mpy.) ja Bålggemgåggån (403 m mpy.) väliseen painaumaan. Se on saareton. Laakso on järven molemmista päistä soistunut ja kylä sijaitseekin pohjoispuolella kohoavalla mäellä. Vain järven luoteispään molemmat rannat ovat asuttuja. Kylän läpi kulkee Vuottaksesta alkava tie Näätäsuantoon (Mårdsel). Jällivaaran ja Bodenin välinen kuntaraja ylittää järven sen puolivälissä.
Luontoarvoja.
Valuma-alueen maaperän yleisimmät maalajit ovat moreeni (49,2 %), turve (6,5 %), hiekka tai sora (1,4 %), siltti (2,8 %) ja kallio (10,0 %). Muut alueet ovat erilaisia vesistöjä.
Vesistösuhteet.
Pålkemjaure kuuluu Rånejoen vesistössä (päävesistötunnus 7) Rånejoen sivujoen Rörånin valuma-alueeseen . Rörånin valuma-alueen pinta-ala on noin 1 057 neliökilometriä (km²), joka on noin 25 % koko vesistön 4 207 km² pinta-alasta. Rörånin keskivirtaama (MQ) sen joensuussa on 11,7 m³/s . 
Järvi on Vitträskbäckenin lähdejärvi ja sen valuma-alueen pinta-ala on 22,93 km². Siihen laskee valuma-alueelta neljä puroa. Järven eteläpäähän tulee koillisrinteiltä lyhyt puro, lounaisrantaan tulee lounaisrinteiltä suopuro, ja kaksi muuta laskee järven sen luoteispäähän. Ne ovat kummatkin suo-ojia. Järven keskivirtaama arvioidaan olevan 0,31 m³/s . Vitträskbäcken yhtyy 10 kilometrin päässä Spikälveniin, joka on Livasälvenin sivujoki. Tämä joki on Rörånin valuma-alueen pääuoman latvaosuus, joka vietaa Stor-Lappträsketin kautta alajuoksulle. Rörån laskee Överstbyträsketiin, joka on Rånejoen vesireitin järvimäinen suvanto. Rånejoki laskee Selkämereen Råneåssa Luulajassa.